Ribe Stifts Adresseaviser, 1836-08-16
Udenlandske Efterretninger. Spanien. Journal de Paris af 4de d. M. mælder, at Gomes d. 28de Juli gjorde et Forsøg paa at trænge ind i Oviedo, men blev dreven tilbage af Stadens Befolkning, hvorpaa han tog Veien til Bjerg egnene i Leon. General, Baron de Meer havde indtaget en Stilling paa Veien til Santander, forat af skiære ham Tilbagetoget. Samme Blad mælder fremdeles, at Villareal havde med 15 Batailloner og 3 Stykker Skyts gjort et Angreb paa Zuberi og Linzoain, men var slaaet tilbage. General Bernelle var nemlig hurtig tillet til, havde d. 1ste d. M. angrebet Villareal og drevet ham tilbage til Ulzama-Dalen. Carlisterne skulle i denne Fægtning have mistet 200 Faldne og 100 Fanger, og desuden havt en stor Mængde Saarede. a Derimod hedder det, at Bernelles Tab kun var 40 Døde og 100 Saarede, uagtet hans Troppers Antal var betydelig ringere, og Terrainet var ugunstigt. Hans nye polske Cavalleri-Regiment skal især have udmærket sig og bidraget meget til Træfningens lykkelige Udfald. Den vigtigste Efterretning fra Krigsskuepladsen er imidlertid den, at Cordova har faaet sin Afsked, og at Commanden er overdragen til Sarsfield. Journal de Paris siger, at Cordova har formedelst sin slette Sundhedstilstand seet sig nødt til selv at søge sin Afsted; men et privat Brev fra Bayonne beretter, at den nærmeste Foranledning til hans Afsked var, at han 2 Gange havde vægret sig ved at efterkomme Ministeriets befaling, ufortøvet at angribe Fienden, hvortil han blot skal have svaret, at han maatte selv bedst vide, hvad han havde at gjøre. Under disse Omstændigheder skal selv Hr. Ravneval, hidtil Cordovas ivrigste Velynder, have unddraget ham sin Beskyttelse og virket til hans Afskedigelse. Det hedder, at Cordova ikke vil blive i Spanien, men begive sig til Paris. Hans Helbred skal være ganske ødelagt, men hans Formue betydelig forøget. Hvad hans Eftermand, Sarsfield, angaaer, da holdes han vel for at være een af de bedste Taktikere i den spanske Armee; men han har Or for at være drikfældig, saaat han vel fra Morgenstunden af indtil Middag er yderst aarvaagen og virksom i Tjenesten, men er den øvrige Deel af Dagen uefterrettelig. Man undrer sig derfor over, at Commandoen ikke hellere er anbetroet til Rodil, eller og til Mina, hvem man har at takke for, at Catalonien nu er renset fra de carlistiske Bander. - Fra adskillige andre Egne i Spanien haves slemme Efterretninger. D. 25de Juli udbrød en Opstand i Malaga, Civil Gouverneuren, Grev Donadio, og Commandanten, Brigadeer St. Just, bleve myrdede; Constitutionen af 1812 blev proclammeret, og en provisorisk Junta blev oprettet, i hvilken en Oberst af Nationalgarden beklæder Præsidentposten. Noget Lignende skal have tildraget sig i Saragossa, hvorom dog ikke haves nærmere Efterretninger. D. 5te gik det Rygte i Paris, at Regjeringen havde ved Telegrapherne modtaget Efterretning om, at en blodig Opstand i Madrid havde nødt Dronning Regentinden til iilsom Flugt. Rygtet fandt Tiltro paa Børsen, men er dog senere ikke blevet stadfæstet. - De foruroligende Efterretninger fra Spanien have foranlediget mange Raadslagninger i Paris, saavel mellem Ministrene indbyrdes, som mellem disse og Spaniens og Storbrittanniens Gesandter. Man vil vide, at Cabinetspræsidenten ivrigere end nogen finde virker for en direct Jntervention, men at Kongen endnu stedse er derimod. Jmidlertid skal hans Majestæt dog nu have besluttet at sende 2 nye Hjælpe legioner, hver paa 5000 Md. til Spanien, for saaledes at bringe General Bernelles Styrke til 15000 Md. og sætte ham i Stand til, i Forening med Evans, at virke med Kraft. Skulde denne nye Hjælp heller ikke have den tilsigtede Virkning, da skulle - hedder det - Kamrene sammenkaldes, i den Hensigt, at erholde de nødvendige Pengemidler til Udrustning af 50000 Mk., som da skulle anvendes til en direct Jntervention. De sidste Efterretninger fra Paris tilføie, at General Bugeand skal have Commandoen over det nye Hjælpecorps, og at det er af denne Aarsag, han er tilbagekaldt fra Afrika.